1. napirend minősített többség

**Kurd Község Önkormányzat Képviselő-testületének 2020 évi költségvetéséről szóló önkormányzati rendelet-tervezetének megtárgyalása.**

Előadó: polgármester

**Készítette: Tamás Ágnes pénzügyi ügyintéző, Horváthné Tóth Valéria jegyző**

**Tisztelt Képviselő-testület!**

A költségvetés tervezését, az államháztartásról szóló 2011. évi CXCV. törvény – a továbbiakban: Áht. – és a törvény végrehajtásáról szóló 368/2011. (XII. 31.) Korm. rendelet szerint végeztük el.

A Magyarország helyi önkormányzatairól szóló 2011. évi CLXXXIX. törvény szerint az önkormányzat az éves költségvetéséből finanszírozza és látja el törvényben meghatározott kötelező, valamint a kötelező feladatai ellátását nem veszélyeztető önként vállalt feladatait.

A feladatok ellátásának forrásait és kiadásait az egységes költségvetési rendelet elkülönítetten tartalmazza. A költségvetési rendeletben működési hiány nem tervezhető.

**Kurd községi önkormányzat 2020. évi költségvetése főbb célkitűzései:**

1./ A stabil pénzügyi helyzet megőrzése.

Az önkormányzat 2013-2019. években működési hiány nélküli gazdálkodást tudott folytatni, gazdálkodásához nem volt szükség sem éven belüli, sem éven túli lejáratú (likvid) hitel felvételre. 2020. évi tervadatok azt mutatják, hogy a működés pénzügyi feltételei a költségvetési bevételek keretein belül maradnak, a költségvetési rendeletben hitel felvételére nincs szükség.

**2./** Az önkormányzati kötelező feladatok jó színvonalon történő ellátásának biztosítása, valamint az önkormányzati segélyezési rendszer hatékony, a rászorulók kellő mértékű támogatását biztosító átalakítása.

Igyekeztünk úgy kialakítani a költségvetési tervezetben a Mötv. 13. § (1) bekezdése szerinti kötelező feladatokkal kapcsolatos kiadási előirányzatokat, hogy azok a felmerülő feladatok ellátásához a szükséges fedezetet biztosítsák.

3. A helyi adópolitika célkitűzései.

A jelenleg hatályos adórendelet alapján a helyi adók - magánszemélyek kommunális adója, iparűzési adó, - mellett további adók bevezetését nem terveztük.

2020. évben is a költségvetés tervezésénél csak a meglévő helyi adókkal, kapcsolatos bevételekkel számoltunk.

4. A helyi közfoglalkoztatással kapcsolatos tevékenység. A helyi közfoglalkoztatásról és fontosságáról annyit szükséges kiemelni, hogy csökkenő mértékű működési kiadási előirányzatot jelent az előző évekhez képest. A 2020 évi tervezett keretek jóváhagyása megtörtént, a költségvetésben ezzel a bevételi és kiadási összeggel számoltunk.

5. Az önkormányzat fejlesztési elképzelései 2020 évben

A fejlesztési célokat a 7. mellékletben foglaltuk össze, az ott megfogalmazott feladatok megvalósítását biztosítja a költségvetés tervezete.

A központi költségvetés a feladatfinanszírozási rendszert működtet, ennek megfelelően a 2020. évi központi költségvetéséről szóló 2019. évi LXXI. törvény 34.§ (1) bekezdése alapján az Országgyűlés a helyi önkormányzatok működéséhez a törvény 2. melléklete és a 3. melléklete alapján nyújt támogatást, valamint a 37.-38. §szerint határozta meg az átengedett bevételeket. A központi forrásból származó, a kincstár által kiközölt összegű feleadatfinanszírozást egészíti ki az önkormányzat saját bevételeként megtervezett pénzügyi bevétel.

Az önkormányzat költségvetési támogatásának jogcímei, fajlagos összege jelentős nagyságrendben nem változtak, egyes területeken a jogcímek összetétele módosult, illetve a dajkák, élelmezésben dolgozók bértámogatása emelkedett.

Az önkormányzat működtetési támogatásának számítási alapját a lakosságszám adja elsődlegesen, amely sajnos évről évre csökkenő. Kiegészítő szabályként továbbra is az egy lakosra jutó iparűzési adóerő-képesség mértéke módosítja a központi forrásból származó állami támogatásokat.

Az átengedett bevételek köre és mértéke nem változott, önkormányzat által a belföldi gépjárművek után beszedett gépjárműadó 40 %-a az önkormányzatot illeti meg.

A saját bevételek esetében a legnagyobb arányú a helyi adó, az adónemekben és az adó mértékében változás nem történt, az előző évi állapotnak megfelelő a tervezett összeg.

A 2020. évi központi költségvetéséről szóló 2019. évi LXXI. törvény 10.§ (1) bekezdése szerint a helyi önkormányzat ellátja a törvényben meghatározott kötelező és az általa önként vállalt feladat- és hatásköröket.

Az önként vállalt helyi közügyek megoldása nem veszélyeztetheti a törvény által kötelezően előírt önkormányzati feladat- és hatáskörök ellátását, finanszírozása a saját bevételek, vagy az erre a célra biztosított külön források terhére lehetséges.

A 367/2019. (XII.30) Korm. rendelet alapján a minimálbér és a garantált bérminimum összege az előző évhez viszonyítva 8 százalékkal emelkedett, a minimálbér 161.000Ft/hó, a garantált bérminimum 210.600 Ft/hó. Az emelés a közalkalmazotti, állomány jelentős részét, és köztisztviselők egy harmadát érinti.

Az önkormányzat bevételei

A lakosságszám csökkenése nem állt meg, 2019. január 1-jén 1246 fő az állandó lakosok száma, emiatt azoknál a lakosságszámhoz kötött támogatásoknál, ahol nem változott a fajlagos összeg -pl. egyéb önkormányzatifeladatok támogatása) -alacsonyabb az éves támogatás.

**A települési önkormányzatok működésének támogatásainak főbb jogcímei:**

1. **az önkormányzati hivatal működésének támogatása**

Az önkormányzati hivatal működésének költségvetését a társult önkormányzatok 2020. február 10-én megtartott együttes ülésen jóváhagyott hivatali költségvetés a

2019. évi támogatás elfogadott összegével került elfogadásra. Tájékoztattuk egyben a társult önkormányzatokat, hogy folyamatban van a korrekció, melyet költségvetés módosításakor tudunk a Hivatal költségvetésébe, illetve a székhely önkormányzat költségvetésébe beépíteni.- A társult hivatal 2020 évi tényleges költségvetését terveztük meg, ahol az egyes önkormányzatok hozzájárulásának mértéke az elfogadott határozatok alapján kerül beépítésre a költségvetésbe.

Időközben a módosított normatíva felmérést a Kincstár az önkormányzatok részére megküldte, s az abban foglalt korrekciós tételek alapján kerül majd sor mind a hivatal, mind az önkormányzatok rendeleteinek módosítására várhatóan március végén, vagy április elején.

**b) A település-üzemeltetéshez kapcsolódó feladatellátás**

ba) A zöldterület-gazdálkodással kapcsolatos feladatok ellátása A támogatás alapja az ingatlan-nyilvántartási adatbázisban szereplő 2018.december 31-én hatályos adat.

bb) A közvilágítás fenntartásának alaptámogatása: A támogatás az előző évihez hasonló.

bc) A köztemető-fenntartással kapcsolatos feladatok alaptámogatása

bd) A közutak fenntartásának alaptámogatása

c) Egyéb önkormányzati feladatok támogatása

Az egyéb feladatokra a lakosság létszáma alapján 2.700 Ft/fő a támogatás mértéke.

Ezek a támogatások kizárólag az igazgatással, településüzemeltetéssel és egyéb önkormányzati feladatokkal kapcsolatos kiadásokra, illetve turisztikai kiadásokra használhatók fel.

Az elmúlt évekhez hasonlóan továbbra is él a beszámítás rendszere, mely alapján a fenti támogatásokat korrigálják az iparűzési adóerőképesség sávosan meghatározott mértékhez tartozó képlet alapján számított értékkel. Ez településenként változó, a magas adóerőképességgel rendelkező önkormányzatoktól elvonást jelent, Kurd esetében többlettámogatást. Összességében azonban a feladatokhoz rendelt összegek elszámolása szigorodott, s a szabadon felhasználható pénzügyi keret csökkent.

A központi költségvetés támogatást biztosít a helyi önkormányzatok működésének

általános támogatásán belül még a polgármesteri illetmény támogatására, melynek folyósítása a nettó finanszírozás keretében történik, kifizetendő polgármesteri illetmény és tiszteletdíj és annak szociális hozzájárulási adójához használható fel.

**Egyes köznevelési feladatok támogatása keretében Kurd Önkormányzata mint székhely település a Kurd-Csibrák Önkormányzatok Óvodai Társulása által működtetett Kurdi Napsugár Óvoda és Konyha működtetéséhez kapott állami támogatás.**

2. Óvodaműködtetési támogatás

A fenntartót a gyermeklétszám után 97.400 Ft/fő/év fajlagos összegű alaptámogatás illeti meg az óvoda működésével és feladatellátásával összefüggő kiadásaihoz.

Kiegészítő támogatásra az önkormányzat nem jogosult, mivel pedagógusok közül senki sem szerzett 2020. január 1-től kezdődően minősítést, illetve az óvodát nem illeti meg a nemzetiségi támogatás.

A konyha működtetése az óvoda intézményéhez kapcsoltan történik, melynek körében látja el az önkormányzat a gyermekétkeztetés, és a szociális étkeztetés feladatait.

A Szociális feladatok támogatása címen a települési önkormányzat központilag felosztásra kerülő kereten belül látja el feladatait. A támogatás a 35.000 Ft egy lakosra jutó adóerő-képesség alatti önkormányzatoknak jár, az ellátottakra vonatkozó súlyozott számtani átlag alapján.

Gyermekétkeztetés támogatása jogcímek szerinti, az önkormányzat vagy társulása által ellátott és támogatott feladatokra használható.

A házi segítségnyújtást, valamint a gyermekvédelmi alapfeladatokat a társulás útján látjuk el továbbra is. A szervezeti formában a megalakulást követően változás nem következett be, annak finanszírozási feltételei évek óta a költségvetési törvényben foglalt módosításoknak megfelelően folyamatosan változik. 2018 évtől ennek mértéke csökkenő.

**Önkormányzatunkat a kiegészítő támogatások közül elsősorban az alábbiak érinthetik:**

A helyi közlekedési közszolgáltatás tárgyévet megelőző évi vesztesége erejéig

- önkormányzati feladatellátást szolgáló fejlesztések:

1. kötelező önkormányzati feladatot ellátó intézmények fejlesztése, felújítása,

2. belterületi utak, járdák, hidak felújítása ,

3. önkormányzatok rendkívüli támogatása:

Az önkormányzatok rendkívüli támogatást kivételes esetben, pályázat útján igényelhetnek működőképességük megőrzése vagy egyéb, a feladataik ellátását veszélyeztető helyzet elhárítása érdekében.

Önkormányzati saját bevételek

Az önkormányzati saját bevételeket a helyi adók, a saját tevékenységből, vállalkozásból és az önkormányzati vagyon hasznosításából származó bevétel (nyereség, osztalék, kamat és bérleti díj), az átvett pénzeszközök, a törvény alapján az önkormányzatot megillető illeték, bírság, díj és az önkormányzat és intézményei egyéb sajátos bevételei alkotják. A saját bevételek körében a legnagyobb összegre a helyi adóról szóló 1990. évi C. törvény szerint megállapítható adókból, ezen belül az iparűzési adóból számíthat az önkormányzat.

Az önkormányzati saját bevételek közül az iparűzési adóból származik a legnagyobb

mértékű bevétel. Az adó éves összege a költségvetés időszakában nehezen becsülhető, az adó a vállalkozások gazdasági tevékenységének nagyságától függ, az adóalapot a vállalkozási tevékenység korrigált nettó árbevétele adja.

A talajterhelési díj számla 2020.02.20-i egyenlege 11,7 millió Ft, éves várható bevétel maximum 3-400 ezer forintig terjedhet, mivel a rákötések száma már várhatóan nem változik. A 2020 évben befolyó összegeket a megállapodás alapján részletfizetésként teljesített összegek, illetve a letiltásokból származó bevételek teszik ki.

Saját bevételek körében tervezzük meg a rendeletben az intézményi térítés díjakat ahol a díj összegének alapja az élelmezés nyersanyagköltségének egy ellátottra jutó napi összege. Ennek megtervezésekor figyelemmel kell lenni a az 1997. évi XXXI. törvényben foglalt mentességekre és kedvezményekre is.

A konyha fennmaradó kapacitásának kihasználása érdekében felnőtt étkeztetést is

biztosít, továbbá terv, hogy egyéb kisebb rendezvényekre melegétkezést biztosít szabad kapacitása terhére.

A DRV Zrt. üzemelteti a víziközmű-vagyont. A vagyon után fizetett bérleti díj azértékesített szennyvíz és ivóvíz mennyiségétől függ. A szerződés szerint a DRV Zrt.

által közölt értékesítési adatok alapján az előző év második félévére és a 2020. elsőfélévére számlázhat az önkormányzat. A számított díj az előző évi mennyiségen alapul, kizárólag a jóváhagyott gördülő fejlesztés tervben meghatározott víziközmű-fejlesztésre és a törvényben előírt feladatokra használhat fel az önkormányzat

**Átvett pénzeszközök, támogatások**

A működési célú támogatások államháztartáson belülről kiemelt előirányzathoz kapcsolódó rovatoknál eredeti előirányzatként a védőnői ellátás s finanszírozására a Nemzeti Egészségbiztosítási Alapkezelőtől várt összeget terveztük meg.

**Az önkormányzat költségvetési kiadásai**

A kiadások között biztosítani kell a Képviselő-testületnek a feladatfinanszírozásban

megjelölt előirányzatokat, a céljelleggel kapott támogatások, pályázati forrásoktámogatási okirataiban, szerződéseiben előírt feltételeknek megfelelő felhasználást, az elkülönítetten kezelt források cél szerinti elköltését.

2020. évre áthúzódó feladatok: a 2019. évről áthúzódó közmunkaprogramok előlege, illetve a folyamatban levő pályázati támogatással megvalósuló fejlesztések 2020. évre áthúzódó költségei.

A kiadási oldalon várható 2020 második félévében további járulékcsökkentés. Ennek változását a módosítással egyidejűleg vezetjük át a költségvetési rendelet kiadásai között.

A munkaerőpiaci folyamatok az önkormányzati foglalkoztatottak minden területén s éreztetik a hatásukat, a kiesők helyébe (munkahely váltás, nyugdíjba vonulás szülési szabadság) nagyon nehezen pótolhatók.

A települési önkormányzatok köznevelési feladatai ellátása támogatásának jogcímei

Közművelődési feladatainkat a megyei könyvtárral kötött megállapodás alapján látjuk el. A könyvtár nyitvatartási ideje valamelyest bővült, 3 alkalommal heti 12 órában áll az érdeklődők rendelkezésére. Ezt a szolgáltatást a jövőben bővíteni szükséges.

Egészségügyi alapellátási feladatok körében a védőnői ellátásra kapunk finanszírozást, s ennek kiadási oldalán jelenik meg a védőnő bére, illetve a védőnői ellátással kapcsolatos dologi kiadások.

2019 évben háziorvos váltás történt, ennek eredményeként szerződéssel vállalta az önkormányzat az orvosasszisztens bérének támogatási jogcímen történő finanszírozását.

Az MSZSZ keretében szülész nőgyógyász és gyermekorvos havonta gondozza a betegeinket vállalkozási szerződés alapján.

A fogorvosi alapellátás vállalkozási formában működik, ennek kiadási vonzata nincs.

A háziorvosi alapellátáshoz kapcsolódó ügyeleti ellátásról az elmúlt együttes ülésen hozott javaslatot a 3 testület arra vonatkozóan, hogy az emelést az önkormányzat milyen mértékben tudja elképzelni. Ezt a javaslattal szemben a Társulási Tanács az elnök javaslatára a 60 Ft/fő összegű lakosságszám arányos támogatást szavazta meg. A szerződéseket azonban településenként kell megkötni, Dombóvár február 28-án tárgyalja az általa előkészített javaslatot. Ennek tükrében kell a testületeknek a végső döntést meghozni.

Szociális étkeztetés keretében azoknak a szociálisan rászorultaknak a legalább napi egyszeri meleg étkezéséről kell gondoskodni, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani. Az erre igényelhető a 65.360 forint/fő fajlagos összegű támogatás.

**Előzetes hatásvizsgálat a jogalkotásról szóló 2010. évi CXXX. törvény 17. §-a alapján**

I. Az önkormányzati rendelet hatásai

1. Társadalmi hatás: A Magyarország helyi önkormányzatairól szóló 2011. évi CLXXXIX. törvény előírásainak megfelelő kötelező feladatok jó színvonalon történő ellátása, az önként vállalt célok megvalósítása, az önkormányzat vagyongyarapodás biztosítása.

2. Gazdasági, költségvetési hatás: A költségvetési rendeletben foglalt szabályok betartásával, a bevételi és kiadási előirányzatok teljesítésével az önkormányzat működése biztosítható, az éves tervezett beruházások és felújítások megvalósíthatóak, azonban minden kötelező feladatra a fejlesztési forrás nem ad fedezetet. (pl.HÉSZ előkészítése csak kötelező alapfeladat elmaradása terhére)

3. Környezeti és egészségügyi következmények:

A rendelet végrehajtása, a tervezett beruházások, felújítások megvalósítása javítják lakosság komfortérzetét, a közfoglalkoztatási programok munkafeltételeit, a lakókörnyezet, a településüzemeltetési feladatok ellátásának színvonalát.

4. Az adminisztratív terheket befolyásoló hatás: Az adminisztrációs terhek az ASP bevezetésével növekedtek, egyéb jelentősebb adminisztrációs tehernövekedés minimális.

II. Az önkormányzati rendelet megalkotásának szükségessége, a jogalkotás elmaradásának várható következményei: Az államháztartásról szóló 2011. évi CXCV. törvény (a továbbiakban: Áht.) 24. § (3) bekezdése előírja, hogy a polgármester a központi költségvetésről szóló törvény hatálybalépését követő 45. napig benyújtja a képviselő-testületnek a tárgyévi költségvetési rendelet-tervezetet.

Az Áht. 25. § (1) bekezdése alapján, ha a költségvetési rendeletet a képviselő-testület a költségvetési évben legkésőbb március 15-ig nem fogadja el, akkor az átmeneti gazdálkodásról rendeletet kell alkotni.

A Magyarország helyi önkormányzatairól szóló 2011. évi CLXXXIX. törvény 111/A. §-a értelmében, ha a helyi önkormányzat a költségvetési évre vonatkozóan nem rendelkezik elfogadott költségvetéssel, a részére járó egyes támogatások folyósítása az államháztartásról szóló törvény 83. § (6) bekezdése szerint – a kötelezettség teljesítésére meghatározott határidő utolsó napját követő hónap első napjától a mulasztás megszüntetéséig – felfüggesztésre kerül.

III. Az önkormányzati rendelet végrehajtásához szükséges feltételek

Mind a Személyi, mind a szervezeti, tárgyi és pénzügyi feltételek: Rendelkezésre állnak.

Kurd, 2020-02-25

Müller János s.k. Horváthné Tóth Valéria s.k.

polgármester jegyző